Shropshire Blue

Shropshire Blue on englantilainen lehmänmaidosta valmistettava puolikova homejuusto. 

 Historiaa 
Nimestään huolimatta Shropshire Bluella ei ole mitään tekemistä Shropshiren kreivikunnan kanssa. Sen keksi 1970-luvulla Skotlannin Invernessissä juustonvalmistaja Andy Williamson, ja jonkin aikaa sitä myytiin nimellä Stuart Blue. Nykyään juustoa valmistetaan Nottinghamshiressä, Leicestershiressä ja Derbyshiressä. 

 Kuvaus 
Shropshire Blue valmistetaan pastöroidusta lehmänmaidosta käyttäen kasvispohjaista juoksutetta ja Penicillium roqueforti -hometta. Annatto antaa juustolle oranssin värin. Juustoa kypsytetään 10-12 viikkoa. Sen rasvapitoisuus on noin 48 %.

Juusto muistuttaa maultaan Stilton-juustoa, mutta on kermaisempi ja helpommin lähestyttävä.

 Lähteet 

Luokka:Englantilaiset juustot
Luokka:Lehmänmaitojuustot